b'\n_START_ARTICLE_\nSeizmologija\n_START_PARAGRAPH_\nSeizmolog\xc3\xadja ali potresosl\xc3\xb4vje je veda o potresih in spada med geolo\xc5\xa1ke vede. Beseda izhaja iz gr\xc5\xa1\xc4\x8dine: seism\xc3\xb3s = potres in logos = beseda, znanje. V okvir seizmologije sodi tudi prou\xc4\x8devanje vzrokov potresov, kot so premikanje tektonskih plo\xc5\xa1\xc4\x8d, izbruhi vulkanov ali trki meteorjev z Zemljo. Seizmologija se ukvarja tudi s tolma\xc4\x8denjem valovanje, ki jih povzro\xc4\x8dajo potresi. Paleoseizmologija je podro\xc4\x8dje seizmologije, ki se ukvarja z davno zgodovino potresnih pojavov._NEWLINE_Prou\xc4\x8devanje potresnega valovanja omogo\xc4\x8da spoznavanje ustroja notranjosti Zemlje. Valovanje je dveh vrst: longitudinalno valovanje oziroma tla\xc4\x8dno valovanje in transverzalno valovanje oziroma stri\xc5\xbeno valovanje. Stri\xc5\xbeni valovi so mo\xc5\xbeni samo v trdni snovi, v zemeljski skorji (glej Zemlja, tla\xc4\x8dni valovi (podobni zvo\xc4\x8dnim valovom) pa se lahko gibljejo tudi skozi teko\xc4\x8de plasti Zemljine notranjosti. Pri mo\xc4\x8dnih potresih nastanejo valovi, ki lahko ve\xc4\x8dkrat obkro\xc5\xbeijo Zemljo.'